**IZJAVA PODNOSITELJA ZAHTJEVA (INVESTITORA)**

**- prilog uz Zahtjev za izdavanje preliminarnog mišljenja -**

**Osnovni podaci:**

|  |  |
| --- | --- |
| **Podnositelj zahtjeva (investitor)\*** |  |
| **Vrsta i naziv Građevine** |  |
| **Priključna snaga Građevine** |  |
| **Izrađivač EMP-a\*** |  |

\* naziv, adresa, OIB

1. Ova Izjava daje se kao prilog Zahtjevu za izdavanje preliminarnog mišljenja na naprijed navedeni elaborat mogućnosti priključenja (dalje: EMP) koji je izrađen za navedeni projekt priključenja postrojenja na prijenosnu mrežu (dalje: Građevina).

2. Poznato nam je i prihvaćamo da se preliminarno mišljenje Hrvatskog operatora prijenosnog sustava d.d. Zagreb (dalje: HOPS) izdaje bez obzira na aktualnu i/ili buduću maksimalno moguću snagu prihvata električne energije u prijenosnu mrežu, već isključivo sukladno priključnoj snazi naznačenoj u EMP-u kao priključnu snagu koju planiramo za Građevinu.

3. Poznato nam je i prihvaćamo da se u preliminarnom mišljenju o EMP-u koje smo zatražili od HOPS-a, HOPS neće očitovati o tome kada će biti moguće priključiti Građevinu na prijenosnu mrežu s punom priključnom snagom naznačenom u EMP-u, već se samo potvrđuje suglasnost HOPS-a s lokacijom identificiranom kao mjesto priključenja Građevine na prijenosnu mrežu i s identificiranom naponskom razinom na mjestu priključenja.

4. Poznato nam je i prihvaćamo da se preliminarno mišljenje izdaje se bez obzira na aktualnu i buduću maksimalno moguću snagu prihvata električne energije u prijenosnu mrežu, već isključivo sukladno priključnoj snazi zatraženoj u EMP-u te stoga preliminarnim mišljenjem HOPS podnositelju zahtjeva ne jamči da će priključenje na mrežu, odnosno povećanje priključne snage, biti realizirano sukladno sadržaju podnesenog EMP-a i sadržaju preliminarnog mišljenja prije nego što HOPS dovrši STUM potreban za priključenje građevine, a koji će biti identificiran u elaboratu optimalnog tehničkog rješenja priključenja.

5. Poznato nam je i prihvaćamo da će, bez obzira na izdano preliminarno mišljenje HOPS-a na EMP, pristup prijenosnoj mreži Građevine s punom priključnom snagom naznačenom u EMP-u biti podvrgnut operativnim ograničenjima iz članka 11. Pravila o priključenju, sve dok se dovršenjem zahvata na stvaranju tehničkih uvjeta u mreži (koji zahvati će biti definirani elaboratom optimalnog tehničkog rješenja priključenja za Građevinu) ne osiguraju potrebni tehnički uvjeti za prihvat tokova snaga iz Građevine na način koji će biti u skladu s tehničkim i sigurnosnim kriterijima iz primjenjivih Mrežnih pravila prijenosnog sustava.

6. Ovom izjavom se izričito i neopozivo odričemo bilo kakvih zahtjeva prema HOPS-u za naknadu bilo kakve štete (uključujući i za naknadu bilo kakvih troškova koje smo imali ili ćemo imati povodom razvoja projekta priključenja Građevine) koja bi mogla nastati za nas ako Građevinu ne bude bilo moguće priključiti na prijenosnu mrežu s punom priključnom snagom naznačenom u EMP-u i bez primjene operativnih ograničenja iz članka 11. Pravila o priključenju, prije nego se dovrše zahvati na stvaranju tehničkih uvjeta u mreži koji će biti identificirani u elaboratu optimalnog tehničkog rješenja priključenja za Građevinu.

U **mjesto, datum**

**PODNOSITELJ ZAHTJEVA (INVESTITOR)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ime i prezime odgovorne osobe**